open-index/open-wikipedia-markdown huggingface dataset:
తూర్పునావికాదళం

భారత నావికా దళానికి చెందిన **తూర్పునావికాదళం** Eastern naval Command దీని ప్రధాన స్థావరం విశాఖపట్టణం . It, కోల్‌కతా మరో ముఖ్యమైన స్థావరం . ఇది భారతదేశపు మొదటి, పెద్ద నావికాదళం.

## బాధ్యతలు
తూర్పు నావికాదళ ప్రధాన అధికారికింద తూర్పు నావికాదళ అధికారి,జలాంతర్గాములదళాధిపతి, విశాఖపట్టణం డాక్ యార్డు సూపరిండెంట్, ఐదుగురు ఇంచార్జ్ నావికాదళ అధికారులు ఉంటారు.

తూర్పునావికాదళం పరిధిలో ఆంధ్రపదేశ్, ఒడిస్సా, పశ్చిమబెంగాల్, తమిళనాడు రాష్ట్రాలు, అండమాన్నికోబార్ దీవులు ఉన్నాయి.

The FOC-in-C (East) is the submarine operating authority, under whom Commodore Commanding Submarines (East) [COMCOS (E)] operate. The 11th (*Sindhughosh* class submarine) and 8th (Foxtrot class) Submarine Squadrons operate under COMCOS (E). INS *Virbahu*, a submarine base commissioned on 19 May 1971, is the alma matar of the Indian Navy submariners.
thumb|250x250px|Admiral DK Joshi, Chief of the Naval Staff, receiving a guard of honour during a visit to the Eastern Naval Command in November 2013

## తూర్పు నావికాదళ స్థావరాలు
విశాఖపట్టణం ప్రధానస్థావరం రెండు అణుజలాంతర్గాములకు వ్యూహాత్మక ముఖ్యస్థానంగా ఉంది. అధికమైన నౌకల రద్ది, స్థలాభావం చేత విశాఖపట్టణం ప్రధానస్థావరానికి అనుబంధంగా 20 చదరపు కిలోమీటర్ల విస్తీర్ణంతో విశాఖపట్టణానికి దక్షిణాన 50 కిలోమీటర్ల దూరంలో ఐ ఎన్ ఎస్ వర్ష అనే మరో స్థావరాన్ని అభివృద్ధి చేయడమైనది.

తూర్పునావికా దళ నౌకలు కోల్‌కతా, పరాదీప్, కాకినాడ చెన్నై, అండమాన్ నికోబార్ దీవులలో గల స్థావరాలలో ఉంటూ భారతదేశా తూరపుతీరాన్ని గస్తీకాస్తాయి. నావికాదళం తాజాగా ఐ ఇన్ ఎస్ బాజ్ అనే వాయు స్థావరాన్ని ప్ర్రారంభించింది.

## సామర్ధ్యం
కుడి|thumb|300x300px|The ex-INS ''Vikrant'' as a museum ship in Mumbai.
2005 సంవత్సరంలో తూర్పు నావికాదళానికి 30 యుద్ధనౌకలు ఉన్నాయి. ఐ ఎన్ ఎస్ జలాశ్వ బంగాళాఖాతాన్ని గస్తీ కాసే ప్రధాన యుద్ధ నౌక. తూర్పు నావికాదళం జలాంతర్గాముల స్థావరాలు, మరమ్మత్తు నౌకాశ్రయాలు ఉన్నాయి. ఐ ఎన్ ఎస్ జలాశ్వతో పాటు 5 రాజ్‌పుత్ శ్రేణి నౌకలు, 4 కోరా శ్రేణి నౌకలు, 3 గోదావరి శ్రేణి యుద్ధ నౌకలు, 3 శివాలిక్ శ్రేణి నౌకలు, అకులా శ్రేణి జలాంతర్గామి ఐ ఎన్ ఎస్ చక్ర, సీకింగ్ హెలీకాప్టర్ లు, ఇతరత్రా చిన్న చిన్న గస్తీ నావలతో మొత్తం 52 నావలు 2012 సంవత్సరం నాటికి ఉన్నాయి.

## References
రాజన్న జిల్లా

**రాజన్న సిరిసిల్ల జిల్లా,** తెలంగాణ రాష్ట్రంలోని 33 జిల్లాలలో ఒకటి.thumb|270x270px|
సిరిసిల్ల జిల్లా, రెవెన్యూ డివిజను రేఖా చిత్రం,
ఈ జిల్లా అక్టోబరు 11, 2016న కొత్తగా అవతరించింది. ఈ జిల్లాలో ఒక సిరిసిల్ల రెవెన్యూ డివిజన్, 13  మండలాలు ఉన్నాయి. జిల్లా  కేంద్రం సిరిసిల్ల. ఈ జిల్లాలోని అన్ని మండలాలు పూర్వపు కరీంనగర్ జిల్లాకు చెందినవి.

## భౌగోళికం, సరిహద్దులు
భౌగోళికంగా ఈ జిల్లా ఉత్తర తెలంగాణలో ఉంది. ఉత్తరాన జగిత్యాల జిల్లా, తూర్పున కరీంనగర్ జిల్లా, దక్షిణాన సిద్ధిపేట జిల్లా, పశ్చిమాన కామారెడ్డి జిల్లా, వాయువ్యాన నిజామాబాదు జిల్లాలు సరిహద్దులుగా ఉన్నాయి.

## నదులు
●  మానేరు

## ప్రాజెక్టులు
● మల్కపేట జలాశయం

## పరిశ్రమలు
● చేనేత పరిశ్రమ

● గ్రానైట్ పరిశ్రమ
## దేవాలయాలు

● శ్రీ రాజరాజేశ్వరస్వామి ఆలయం (వేములవాడ)

## జాతర

● వేములవాడ జాతర

## ప్రముఖ కవులు

* సినారె (సింగిరెడ్డి నారాయణ రెడ్డి) **-** కవి, రచయిత, 1988 లో జ్ఞానపీఠ్ పురస్కారం వచ్చింది.

* నలిమెల భాస్కర్ - కవి, రచయిత, పరిశోధకుడు, బహుభాషావేత్త.

## జిల్లాలోని మండలాలు

# సిరిసిల్ల మండలం
# తంగళ్ళపల్లి మండలం *
# గంభీరావుపేట మండలం
# వేములవాడ మండలం
# వేములవాడ గ్రామీణ మండలం *
# చందుర్తి మండలం
# రుద్రంగి మండలం *
# బోయినపల్లి మండలం
# యల్లారెడ్డిపేట్ మండలం
# వీర్నపల్లి మండలం *
# ముస్తాబాద్ మండలం
# ఇల్లంతకుంట మండలం
# కోనరావుపేట మండలం

గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (4)
## ఇవి కూడా చూడండి
* జిల్లా గ్రామాల జాబితా

## మూలాలు

## వెలుపలి లింకులు
వర్గం:రాజన్న సిరిసిల్ల జిల్లా

వర్గం:తెలంగాణ జిల్లాలు
వర్గం:వ్యక్తుల పేరుతో ఉన్న తెలంగాణ జిల్లాలు
వర్గం:వ్యక్తుల పేరుతో ఉన్న జిల్లాలు
మోతుకూరు అనంతాచారి

**మోతుకూరు అనంతాచారి** తెలంగాణ రాష్ట్రానికి చెందిన పూర్వ ప్రధానోపాద్యాయులు, కవి, రచయిత, సామాజిక కార్యకర్త.

## జననం
అనంతాచారి 1941లో వీరబ్రహ్మాచారి, కౌసల్య దంపతులకు తెలంగాణ రాష్ట్రం, యాదాద్రి - భువనగిరి జిల్లా, మోత్కూర్ మండలంలోని కొండగడప గ్రామంలో జన్మించారు.

## ఉద్యోగం
ఉపాధ్యాయులుగా ఉద్యోగ జీవితాన్ని ప్రారంభించి, 35 సంవత్సరాలు పనిచేసి, కోటమర్తి ఉన్నత పారశాల ప్రధానోపాధ్యాయులుగా పదవీ విరమణ చేశారు. అనంతాచారి దగ్గర విద్యను అభ్యసించినవారు ఉన్నత స్థానాల్లో ఉద్యోగాలు సంపాదించారు.

వీరి కలం పేరు 'అనంతుడు'. వీరు అనేక కథలు, నవలలు, వివిధ పత్రికలకు వ్యాసాలు రాశాలు. 1985 ప్రాంతంలో ఇండియన్ ఎక్స్ ప్రెస్, ఆంధ్రభూమి పత్రికల్లో విలేఖరిగా పనిచేశారు.

## రచనలు
వీరు రచించిన గేయాలు, నాటికలు అనేకచోట్ల ప్రదర్శించబడ్డాయి, బహుమతులందుకున్నాయి. గద్య, పద్య కవితలు అనేక పత్రికల్లో ప్రచురించబడ్డాయి, రేడియోలో ప్రసారం చేయబడ్డాయి. గతంలో వీరు రచించిన ప్రబోధ గీతములు (బాల సాహిత్య ప్రచురణ) పిల్లలను ఆకట్టుకుంది.

### ముద్రిత రచనలు
# ప్రబోధ గీతములు (1976 నవంబరు)
# అక్షర గీతం (గేయ సంపుటి) (1992 జనవరి)
# మాట్లాడే మంటలు (2000 జనవరి)

## అనంతుడు ఫౌండేషన్
అనంతుడి కుమారులు, అనంతుడి మిత్రులు కలిసి 2014, జూలై 30న కొండగడపలో అనంతుడు ఫౌండేషన్ ప్రారంభించారు. ఈ ఫౌండేషన్ ద్వారా వివిధ సామాజిక, సాహిత్య కార్యక్రమాలు నిర్వహిస్తున్నారు. వర్ధమాన రచయితల రచనలను పుస్తక రూపంలోకి తీసుకువస్తున్నారు.

## మూలాలు

* మాట్లాడే మంటలు (కవితా సంపుటి), సాక్షర సదన్, కొండగడప ప్రచురణ, జనవరి 2000.

వర్గం:తెలుగు కథా రచయితలు
వర్గం:తెలుగు రచయితలు
వర్గం:తెలుగు కవులు
వర్గం:1941 జననాలు
వర్గం:2012 మరణాలు
వర్గం:యాదాద్రి భువనగిరి జిల్లా రచయితలు
వెలుగుబాటలు

**వెలుగుబాటలు** దోసపాటి పూర్ణచంద్రరావు సమర్పణలో పి.ఎస్.అవధాని, వరదా వెంకటేశ్వరరావులు బాబీ మూవీస్ బ్యానర్‌పై నిర్మించిన తెలుగు సినిమా. బి.ఎస్.ప్రకాశరావు దర్శకత్వంలో వెలువడిన ఈ సినిమాకు చక్రవర్తి సంగీతం సమకూర్చాడు. ఈ సినిమా 1976, అక్టోబర్ 3న విడుదలయ్యింది.

## సాంకేతికవర్గం
* కథ: విజయచందర్
* మాటలు: మద్దిపట్ల సూరి
* పాటలు: ఆత్రేయ
* ఛాయాగ్రహణం: వి.మహాపాత్ర
* కళ: బి.ఎస్.కేశవరావు
* కూర్పు: ఎస్.బి.ఎన్.కృష్ణ
* నృత్యం: రాజు - శేషు
* దర్శకత్వం: బి.ఎస్.ప్రకాశరావు
* నిర్మాతలు: పి.ఎస్.అవధాని, వరదా వెంకటేశ్వరరావు
## మూలాలు

వర్గం:అల్లు రామలింగయ్య నటించిన సినిమాలు
వర్గం:ప్రభ నటించిన సినిమాలు
వర్గం:రోజారమణి నటించిన సినిమాలు
మా పెళ్ళి కథ

**మా పెళ్ళి కథ** కట్టా సుబ్బారావు దర్శకత్వంలో రాం శ్యాం ఆర్ట్ క్రియేషన్స్ బ్యానర్‌పై డా.టి.కె.ఎం.బెనర్జీ నిర్మించిన తెలుగు సినిమా. ఇది 1981, అక్టోబర్ 2న విడుదలయ్యింది.
## నటీనటులు
* మురళీ మోహన్
* శ్రీధర్
* శారద
* నూతన్ ప్రసాద్
* పి.ఎల్.నారాయణ
* రూపా చక్రవర్తి
* సూర్యకాంతం

## సాంకేతిక వర్గం
* దర్శకత్వం: కట్టా సుబ్బారావు
* నిర్మాత: టి.కె.ఎం.బెనర్జీ
* సంభాషణలు: కాశీ విశ్వనాథ్
* పాటలు: వేటూరి సుందరరామమూర్తి
* సంగీతం: రాజన్ - నాగేంద్ర
* ఛాయాగ్రహణం: రంగా
* కూర్పు: కె.సత్యం
* కళ: కె.రామలింగేశ్వరరావు

## పాటలు
# ఈ చైత్రమాసం నీ మైత్రికోసం ఎలకోయిలాయే ఎద వేణువాయే - పి.సుశీల
# మసకలోన మమతలోన హృదయమన్న ప్రమిదలోన వెలిగింది - ఎస్.పి.బాలసుబ్రహ్మణ్యం, ఎస్.జానకి
# మాట మాటందిరా మాట విననందిరా మనసు కలిపిందిరా మరులు - పి.సుశీల
# సుందరాంగులారా శుభరాత్రి చూసేవాళ్లకి శివరాత్రి - ఎస్.పి.బాలసుబ్రహ్మణ్యం కోరస్
# అల్లి బిల్లి అందాల పెళ్ళామా - ఎస్.పి.బాలసుబ్రహ్మణ్యం

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:మురళీమోహన్ నటించిన సినిమాలు
వర్గం:శారద నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:పి.ఎల్.నారాయణ నటించిన సినిమాలు
ఆపద్బాంధవులు

**ఆపద్బాంధవులు** శ్రీ అపర్ణామూవీస్ బ్యానరుపై ఛాయా గ్రాహకుడు వి. ఎస్. ఆర్. స్వామి స్వీయ దర్శకత్వంలో నిర్మించిన సినిమా. ఈ సినిమా 1982, అక్టోబర్ 2న విడుదలయ్యింది. 
## పాటలు
ఈ చిత్రంలోని పాటలకు సత్యం సంగీతం సమకూర్చాడు.

## మూలాలు

వర్గం:రాళ్ళపల్లి నటించిన సినిమాలు
బంగారు కానుక

1982 లో విడుదలైన **బంగారు కానుక** చిత్రం వి.మధుసూదనరావు దర్శకత్వo లో అక్కినేని నాగేశ్వరరావు, శ్రీదేవి , సుజాత , రంగనాథ్,గుమ్మడి , నటించిన చక్కని కుటుంబకథా చిత్రం . ఈచిత్రం ఇరుమళర్ గల్ అనే తమిళ చిత్రానికీ రీమేక్ .ఈచిత్రానికి సంగీతం మాధవపెద్ది సత్యం సమకూర్చారు .
## తారాగణం
* అక్కినేని నాగేశ్వరరావు
* శ్రీదేవి
* సుజాత
* గుమ్మడి
* రంగనాథ్
* అన్నపూర్ణ
* అల్లు రామలింగయ్య 

## సాంకేతిక వర్గం
దర్శకుడు: వీరమాచనేని మధుసూదన రావు 

సంగీతం:మాధవపెద్ది సత్యం

నిర్మాణ సంస్థ: రవీంద్ర ఫిలింస్ 

సాహిత్యం: వేటూరి, సాహితి, ఆత్రేయ 

నేపథ్య గానం: ఎస్ పి బాలసుబ్రహ్మణ్యం, పి సుశీల, ఎస్ జానకి, జి . ఆనంద్ 

విడుదల:1982: ఏప్రిల్.2.

## పాటలు
# ఏదోగా ఉంది ఏదో అడగాలని ఉంది ఏదో కావాలని తెలియని - ఎస్.పి.బాలసుబ్రహ్మణ్యం, పి.సుశీల, రచన: వేటూరి సుందరరామమూర్తి 
# కసురుకున్న కళ్ళది గసరకాయ వేళది ఏమంటాదో ఏమో - ఎస్.పి.బాలసుబ్రహ్మణ్యం, పి.సుశీల, రచన:వేటూరి 
# తామర పువ్వంటి తమ్ముడు కావాలా చామంతి పువ్వంటి చెల్లాయి - ఎస్.పి.బాలసుబ్రహ్మణ్యం, పి.సుశీల, రచన: వేటూరి 
# నడకా హంసద్వని రాగమా అది నడుమా గగనంలో కుసుమమా - ఎస్.పి.బాలసుబ్రహ్మణ్యం, ఎస్.జానకి, రచన :వేటూరి 
# నోచిన నోముకు ఫలము చేసిన పూజకు వరము - పి.సుశీల, ఎస్.జానకి, ఎస్.పి.బాలసుబ్రహ్మణ్యం, రచన: ఆచార్య ఆత్రేయ 
# మందారాలే మురిపించే మధు మకరందాలే కురిపించె - పి.సుశీల, ఎస్.పి.బాలసుబ్రహ్మణ్యం, రచన: సాహితి 
# ప్రేమ బృందావనం పలికేలే స్వాగతం, పి.సుశీల, జి.ఆనంద్, రచన: వేటూరి.
## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:అల్లు రామలింగయ్య నటించిన సినిమాలు
వర్గం:గుమ్మడి నటించిన సినిమాలు
వర్గం:శ్రీదేవి నటించిన సినిమాలు
వర్గం:సుజాత నటించిన సినిమాలు
అమ్మాయే నవ్వితే

**అమ్మాయే నవ్వితే** 2001, నవంబరు 9న విడుదలైన తెలుగు చలనచిత్రం. సుధా ఆర్ట్ ప్రొడక్షన్స్ పతాకంపై వి. ఆనంద్ ప్రసాద్ నిర్మాణ సారథ్యంలో వి.జ్యోతికుమార్ దర్శకత్వం వహించిన ఈ చిత్రంలో రాజేంద్రప్రసాద్, భావన, జయసుధ, బ్రహ్మానందం తదితరులు నటించగా, ఎం.ఎం. శ్రీలేఖ సంగీతం అదించారు. ఈ చిత్రం పరాజయం పొందింది.

## కథా నేపథ్యం
భూస్వామ్య యుగ అధిపతి శేషాద్రి నాయుడు (రంగనాథ్) పాలించిన తలమంచి గ్రామంలోని సుందరం (రాజేంద్ర ప్రసాద్) ఒక నిరుద్యోగి. నాయుడు కళాశాలలో హిందీ లెక్చరర్ పోస్ట్ ఖాళీగా ఉండడంతో సుందరం ఆ ఉద్యోగంలో చేరాలి అనుకుంటాడు. తన తెలివితేటలతో సుందరం ఆ ఉద్యోగం పొందుతాడు. నాయుడు కుమార్తైన శిరీష (భవన)ను ప్రేమిస్తాడు. ఇది గమనించిన నాయుడు, 15 రోజుల్లో శిరీషతో ఐ లవ్ యు చెప్పించుకోవాలని షరతు విధిస్తాడు. శిరిష ప్రేమను పొందడంలో సుందరం విజయవంతమవుతాడ అనేది మిగిలిన కథ.

## నటవర్గం

* రాజేంద్ర ప్రసాద్ (సుందరం)
* భావన (శిరీష)
* రంగనాథ్ (శేషాద్రి నాయుడు)
* ఆహుతి ప్రసాద్
* బ్రహ్మానందం (డి.డి)
* ఎం. ఎస్. నారాయణ (ప్రిన్సిపాల్)
* ఎల్. బి. శ్రీరామ్
* ప్రసాద్ బాబు
* నవభారత్ బాలాజీ
* తిరుపతి ప్రకాష్
* గౌతంరాజు
* కళ్ళు చిదంబరం (బస్ కండక్టర్)
* సత్తి బాబు 
* జయసుధ (రాజేశ్వరి)
* రమాప్రభ
* శివపార్వతి
* ఢిల్లీ రాజేశ్వరి
* సన
* శోభ రాణి
* ఆలపాటి లక్ష్మి

## సాంకేతికవర్గం
* దర్శకత్వం: వి.జ్యోతికుమార్
* నిర్మాత: వి. ఆనంద్ ప్రసాద్
* చిత్రానువాదం, మాటలు: జలదంకి సుధాకర్
* కథ: ఉదయ్ రాజ్
* సంగీతం: ఎం.ఎం. శ్రీలేఖ
* ఛాయాగ్రహణం: ఎన్.వి. సురేష్ కుమార్
* కూర్పు: మురళి-రామ్మయ్య
* నిర్మాణ సంస్థ: సుధా ఆర్ట్ ప్రొడక్షన్స్

## పాటలు

ఈ చిత్రానికి ఎం.ఎం. శ్రీలేఖ సంగీతం అందించింది. టిప్స్ మ్యూజిక్ కంపనీ ద్వారా పాటలు విడుదలయ్యాయి.

## మూలాలు

## ఇతర లంకెలు
* 

వర్గం:తెలుగు సాంఘిక సినిమాలు
వర్గం:జయసుధ నటించిన సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:యం.యం.శ్రీలేఖ సంగీతం అందించిన సినిమాలు
వర్గం:తెలుగు ప్రేమకథా సినిమాలు
వర్గం:రంగనాథ్ నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:రమాప్రభ నటించిన సినిమాలు
తెలంగాణ రాష్ట్ర పారిశ్రామిక మౌలిక సదుపాయాల సంస్థ

**తెలంగాణ రాష్ట్ర పారిశ్రామిక మౌలిక సదుపాయాల సంస్థ** (ఆంగ్లం: Telangana State Industrial Infrastructure Corporation) తెలంగాణ రాష్ట్రం లోని పారిశ్రామిక ప్రాంతాలను అభివృద్ధికి కావలసిన మౌలిక సదుపాయాలు సమకూర్చేందుకు తెలంగాణ ప్రభుత్వం ఏర్పాటుచేసిన సంస్థ. ఇది 2014లో ప్రారంభించబడింది. తెలంగాణ రాష్ట్రంలోని ప్లాట్లు/షెడ్లు, రోడ్లు, డ్రైనేజ్, నీరు, విద్యుత్, ఇతర మౌలిక సౌకర్యాలు కలిగి గుర్తించి, వాటి అభివృద్ధి దిశగా తెలంగాణ రాష్ట్ర పారిశ్రామిక మౌలిక సదుపాయాల సంస్థ కృషిచేస్తుంది. తెలంగాణ రాష్ట్రం ఏర్పడిన తరువాత ప్రభుత్వం అభివృద్ధి ప్రణాళికలతో ముందుకు సాగుతుంది.

## లక్ష్యాలు
* పారిశ్రామిక ప్రమోషన్
* మౌలిక సదుపాయాల అభివృద్ధి
* భూసేకరణ
* ప్రాజెక్ట్ నిర్మాణం

## తెలంగాణ నూతన పారిశ్రామిక విధానం
ఔత్సాహిక పారిశ్రామికవేత్తలు, వ్యాపార, పరిశ్రమ వర్గాలు ఆతృతతో ఎదురు చూస్తున్న తెలంగాణ రాష్ట్ర నూతన పారిశ్రామిక విధానానికి అసెంబ్లీలో ఆమోదం లభించింది. పరిశోధన నుంచి ఆవిష్కరణ - ఆవిష్కరణ ద్వారా పరిశ్రమ - పరిశ్రమ ద్వారా సమాజ శ్రేయస్సే ఈ నూతన పారిశ్రామిక విధానం లక్ష్యం. పరిశ్రమల స్థాపనతోనే వెనుకబడిన ప్రాంతాలు అభివృద్ధి చెంది, నిరుద్యోగ యువతకు ఉపాధి... ప్రజల జీవన ప్రమాణాలు మెరుగవుతాయి. పరిశ్రమల ఏర్పాటుకు లాండ్ బ్యాంకును ఏర్పాటు చేసి, సేకరించిన భూమిని తెలంగాణ రాష్ట్ర పరిశ్రమల మౌలిక సదుపాయాల సంస్థకు బదిలీ చేసి ఔత్సాహికులకు కేటాయిస్తారు. పరిశ్రమలకు కేటాయించిన భూములకు రహదారి, విద్యుత్, నీటి వసతి మొదలైన మౌలిక సౌకర్యాలను ప్రభుత్వమే కల్పిస్తుంది. దీనికయ్యే వ్యయం ప్రభుత్వమే భరిస్తుంది. పరిశ్రమల స్థాపనకు ప్రోత్సాహంలో భాగంగా తొలి విడతగా రాష్ట్ర ప్రభుత్వం కేటాయించిన 2.75 లక్షల ఎకరాల భూమిలో 20,000కు పైగా ఎకరాల భూమి ఇప్పటికే తెలంగాణ రాష్ట్ర పారిశ్రామిక మౌలిక సదుపాయాల సంస్థ ద్వారా అందుబాటులో ఉంది.

## ఇతర వివరాలు
గ్రామీణ ప్రాంతాల్లో ఆర్థికవృద్ధి, ఉపాధి కల్పనకు ఉపయోగపడుతున్న స్టార్టప్‌లకు ఆర్థిక చేయూతనందించేందుకు తెలంగాణ రాష్ట్ర పారిశ్రామిక మౌలిక సదుపాయాల సంస్థ (టీఎస్‌ఐఐసీ) ఆధ్వర్యంలో తెలంగాణ స్టేట్ ఇన్నోవేషన్ సెల్ విభాగం కృషిచేస్తోంది. ఆయా స్టార్టప్‌లకు రూ.30 లక్షల వరకు ఆర్థిక సాయం అందజేసి, ఆవిష్కర్తలకు ప్రోత్సాహం అందిస్తోంది.

## నేషనల్‌ ఇన్వెస్ట్‌మెంట్‌ అండ్‌ మాన్యుఫ్యాక్చరింగ్‌ జోన్‌
సంగారెడ్డి జిల్లా జహీరాబాద్‌ సమీపంలో తెలంగాణ స్టేట్‌ ఇండస్ట్రియల్‌ ఇన్‌ఫ్రాస్ట్రక్చర్‌ కార్పొరేషన్‌ (టీఎస్‌ఐఐసీ) తలపెట్టిన నేషనల్‌ ఇన్వెస్ట్‌మెంట్‌ అండ్‌ మాన్యుఫ్యాక్చరింగ్‌ జోన్‌ (నిమ్జ్‌)కు కేంద్ర పర్యావరణశాఖ అనుమతులు 2022 ఏప్రిల్ 4న జారీచేసింది. దీంతో ఈ ప్రాంతలో పరిశ్రమలు నెలకొల్పేందుకు మార్గం సుగమమైంది.

## బడ్జెట్ వివరాలు

* 2014-15 బడ్జెటులో ఈ విభాగానికి 100 కోట్ల రూపాయలు కేటాయించబడింది.
## చైర్మన్లు
*గ్యాదరి బాలమల్లు (2016 అక్టోబరు 26 -  2023 డిసెంబరు 6)
*టి.నిర్మలా రెడ్డి

## ఇవి కూడా చూడండి

* టీఎస్ ఐపాస్‌
* తెలంగాణ రాష్ట్ర పారిశ్రామిక విధాన ముసాయిదా
*ఆంధ్రప్రదేశ్ పారిశ్రామిక మౌలిక సదుపాయాల సంస్థ
* ప్రత్యేక ఆర్థిక మండలి
* తెలంగాణ రాష్ట్ర కార్పొరేషన్ల జాబితా
* తెలంగాణ రాష్ట్ర వక్ఫ్ బోర్డు
## మూలాలు

## వెలుపలి లంకెలు

వర్గం:తెలంగాణ ప్రభుత్వ సంస్థలు
వర్గం:తెలంగాణ ప్రభుత్వం
కె.ఎల్. నరసింహారావు

**కె.ఎల్. నరసింహారావు** (కొండపల్లి లక్ష్మీ నరసింహారావు) తెలంగాణ రాష్ట్రానికి చెందిన సీనియర్‌ కమ్యూనిస్టు (రైతుసంఘం) నాయకులు, మాజీ శాసనసభ్యులు. 1952 నుండి 1967 వరకు మూడు పర్యాయాలు ఇల్లందు శాసనసభ నియోజకవర్గ శాసనసభ్యులుగా ప్రాతినిధ్యం వహించాడు.

## జననం
ఇతను 1927 లో భద్రాద్రి కొత్తగూడెం జిల్లా, టేకులపల్లి మండలంలోని బేతంపూడి గ్రామంలో జన్మించారు.

## సాయుధపోరాటం
జమీందారీ కుటుంబమైనప్పటికీ దాయాదుల కుట్రల వల్ల చాలా కష్టాలు అనుభవించారు. పదిహేనవ ఏట క్విట్‌ ఇండియా ఉద్యమంలో పాల్గొని జైలుకు వెళ్లారు.

జైలు నుంచి విడుదలయ్యాక ఎం.ఎస్‌. రాజలింగం, హయగ్రీవాచారి, కాళోజీ నారాయణరావు వంటి వారి ప్రభావంతో ఆంధ్ర మహాసభ మార్గంలో నడిచారు. భువనగిరి మహాసభలో రావి నారాయణ రెడ్డి, చిర్రావూరి లక్ష్మీనరసయ్య, మంచికంటి రాంకిషన్‌ రావు, సర్వ దేవ భట్ల రామనాథం తదితరులతో పరిచయమైంది. ఆ కాలంలో వరంగల్‌లో ఆజాంజాహి మిల్లులో కార్మిక సంఘ నిర్మాణంలో రామనాథంతో కలసి పనిచేశారు. రామనాథం ప్రేరణతో 1944లో కమ్యూనిస్టు పార్టీలో చేరారు. అదే ఏడాది విజయవాడలో రాజకీయ తరగతులకు హాజరై పుచ్చలపల్లి సుందరయ్యను చూశారు. పుస్తక పఠనం కూడా అప్పుడే బాగా సాగించారు.

ఇల్లెందు తాలూకా ఆంధ్ర మహాసభ కార్యదర్శిగానూ కమ్యూనిస్టు పార్టీ బాధ్యుడుగానూ పనిచేసి.. అక్రమ లెవీ, దోపిడీకి, వెట్టి చాకిరీకి వ్యతిరేకంగా ఉద్యమం నడిపి నిజాం ప్రభుత్వంలో జైలు శిక్ష అనుభవించారు. వీర తెలంగాణా పోరాటానికి నాందిగా పరిగణించే దొడ్డి కొమరయ్య బలిదానంపై జైల్లో ఉండి అమరజీవివి నీవు కొమరయ్యా అందుకో జోహార్లు కొమరయ్య అన్న పాట రాశారు. తెలంగాణ సాయుధ పోరాటంలో రాజకీయ ఆర్గనైజర్‌గా రహస్య కేంద్రాలలో బాధ్యతలు చూసేవారు. బొంబాయి, మద్రాసు వంటి చోట్లకు వెళ్లి ఆయుధాలను కొనుగోలు చేసి, బట్టల వ్యాపారి వేషం వేసుకుని పెద్ద పెద్ద పెట్టెలలో పెట్టుకొని గెరిల్లా దళాలకు చేర్చేవారు.

ఇల్లెందు ప్రాంతంలో జన్నారెడ్డి భూస్వామి ఆధీనంలోని భూమిని పేదలకు పంచారు. 

## రాజకీయ జీవితం
1952లో జరిగిన హైదరాబాదు రాష్ట్ర ఎన్నికల్లో ప్రోగ్రెసివ్‌ డెమొక్రటిక్‌ ఫ్రంట్‌ పేరుమీద ఇల్లెందు నుంచి పోటీచేసి గెలిచారు. నాటి హైదరాబాదు శాసనసభలో వి.డి.దేశ్‌పాండే నాయకుడు కాగా నరసింహారావు ఉపనాయకుడుగా బాధ్యతలు నిర్వహించారు.

1957లో ఆంధ్రప్రదేశ్ శాసనసభ ఏర్పడి సుందరయ్య ప్రతిపక్ష నాయకత్వం చేపట్టినప్పుడు కూడా నరసింహారావు ఉప నాయకుడుగా ఉన్నారు. సభలో ఆంధ్ర, హైదరాబాదు రాష్ట్రాలను కలిపినప్పుడు కమ్యూనిస్టులు చెప్పిన విశాలాంధ్ర పదం గిట్టని సమయంలో ఆంధ్రప్రదేశ్‌ అన్న పదాన్ని ముందుకు తేవడంలోనూ ఆయన తొలి సూచన చేశారు. 1962లో మూడోసారి ఎంఎల్‌ఏగా గెలిచిన తరుణంలోనే ప్రభుత్వం భావి సిపిఎం నాయకత్వంపై మాత్రమే దాడి చేసినపుడు ఆయన కూడా అరెస్టయ్యారు. సిపిఎం వైపే నిలబడి జిల్లాలో ప్రముఖ శక్తిగా ఎదగడానికి ప్రారంభ దశలో ముఖ్య బాధ్యతలు నిర్వహించారు. 1967లో ఆఖరి సారి శాసనసభ్యుడైనప్పుడు విశాఖ ఉక్కు సమస్యపై రాజీనామా చేశారు. తర్వాత ఆ నియోజకవర్గం రిజర్వుడుగా మారింది. 1975లో దేశంలో ఎమర్జన్సీ విధించి హక్కులు కాలరాచినపుడు పార్టీ నాయకత్వం అజ్ఞాత వాసంలోకి వెళ్లారు.

### శాసనసభ్యుడిగా

## మరణం
ఈయన 2011, మార్చి 16న మరణించాడు.

## మూలాలు

వర్గం:ఖమ్మం జిల్లా కమ్యూనిస్టు నాయకులు
వర్గం:భద్రాద్రి కొత్తగూడెం జిల్లా రాజకీయ నాయకులు
వర్గం:1927 జననాలు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:తెలంగాణ సాయుధ పోరాట యోధులు
వర్గం:ఖమ్మం జిల్లా నుండి ఎన్నికైన హైదరాబాదు రాష్ట్ర శాసన సభ్యులు
వర్గం:2011 మరణాలు
తెలంగాణ గ్రామజ్యోతి పథకం

**తెలంగాణ గ్రామజ్యోతి పథకం** తెలంగాణ రాష్ట్రం లోని గ్రామాల అభివృద్ధికోసం తెలంగాణ ప్రభుత్వం ప్రారంభించిన పథకం.

## ప్రారంభం
తెలంగాణ గ్రామజ్యోతి పథకాన్ని 2015, ఆగస్టు 17వ తేదీన వరంగల్ జిల్లా గంగదేవిపల్లిలో ముఖ్యమంత్రి కల్వకుంట్ల చంద్రశేఖరరావు ప్రారంభించారు.

## కమిటీ
ఈ పథకం అమలు కోసం మంత్రి కల్వకుంట్ల తారక రామారావు అధ్యక్షతన కేబినెట్ సబ్ కమిటీ ఏర్పాటుచేసారు. ఈ కమిటీలో మంత్రులు ఈటెల రాజేందర్, తుమ్మల నాగేశ్వరరావు, పోచారం శ్రీనివాసరెడ్డి, టి. హరీశ్ రావు, జోగు రామన్న సభ్యులుగా ఉన్నారు.

## వివరాలు
గ్రామజ్యోతి పథకం అమలుకు ఒక్కో మండలానికి ఒక్కో అధికారిని, గ్రామగ్రామాన ‘గ్రామజ్యోతి' పేరిట వారోత్సవాలకోసం పంచాయితీలకు సిబ్బందిని నియమించారు.

ఈ పథకంలో భాగంగా రానున్న 5 ఏళ్లలో గ్రామాల అభివృద్ధికి రూ. 25 వేల కోట్లు ఖర్చ చేయాలని... జనాభాను బట్టి అన్ని గ్రామాల అభివృద్ధికి రూ.2 నుంచి 6 కోట్ల వరకు ప్రభుత్వం నుంచి నిధులు అందివ్వనున్నారు.

## మూలాలు

వర్గం:తెలంగాణ ప్రభుత్వ పథకాలు
సారథి (నటుడు)

right|thumb|200px|జగన్మోహిని చిత్రంలో సారథి
**సారథి** ప్రముఖ హస్యనటుడు. ఇతని పూర్తి పేరు కడలి జయసారథి. 

## జననం
ఇతడు పశ్చిమగోదావరి జిల్లా, పెనుగొండలో వీరదాసు, మహాలక్ష్మి దంపతులకు జన్మించాడు.

## రంగస్థల ప్రస్థానం
1945లో తొలిసారి మొదటిసారి శకుంతల నాటకంలో భరతుడిగా నటించాడు. ఆ తరువాత సుమారు 50 సంవత్సరాలు నాటకరంగానికి సేవచేశాడు. ఋష్యేంద్రమణి, స్థానం నరసింహారావు, రేలంగి వెంకట్రామయ్య, బి.పద్మనాభం వంటి గొప్ప నటులతో కలిసి నాటకాలలో నటించాడు.

## సినిమారంగ ప్రస్థానం
ఇతడు 1960లో సీతారామ కళ్యాణంతో వెండితెరకు పరిచయమయ్యాడు. ఆ చిత్రంలో నలకూబరునిగా నటించాడు. అనేక సినిమాలలో హాస్యపాత్రలు పోషించి ప్రేక్షకుల మెప్పు పొందాడు. ఇతడు దాదాపు 372 తెలుగు సినిమాలలో నటించాడు. తెలుగు చిత్రపరిశ్రమను మద్రాసు నుండి హైదరాబాదుకు తరలించడంలో క్రియాశీలకంగా వ్యవహరించాడు. మూవీ ఆర్టిస్ట్స్ అసోసియేషన్ (మా) వ్యవస్థాపక సభ్యుడు. ఆంధ్రప్రదేశ్ సినీకార్మికుల సంస్థకు వ్యవస్థాపక కోశాధికారిగా ఉన్నాడు.

## కుటుంబం
ఇతనికి అనూరాధతో వివాహం జరిగింది. వీరికి ఉదయ్‌కిరణ్, ప్రశాంత్ అనే ఇద్దరు కుమారులున్నారు.

## సినిమా రంగం
నందమూరి తారకరామారావు దర్శకత్వంలో వెలువడిన సీతారామ కళ్యాణం సినిమాలో నలకూబరునిగా తొలిసారి చలనచిత్రంలో నటించాడు. ఇతడు నటించిన తెలుగు సినిమాల పాక్షిక జాబితా:
# సీతారామ కళ్యాణం (1961) - నలకూబరుడు
# పరమానందయ్య శిష్యుల కథ (1966) - శిష్యుడు
# ఈ కాలపు పిల్లలు (1976)
# భక్త కన్నప్ప (1976)
# అత్తవారిల్లు (1977)
# అమరదీపం (1977)
# ఇంద్రధనుస్సు (1978)
# చిరంజీవి రాంబాబు
# జగన్మోహిని (1978)
# మన ఊరి పాండవులు (1978)
# సొమ్మొకడిది సోకొకడిది (1978)
# కోతల రాయుడు (1979)
# గంధర్వ కన్య (1979)
# దశ తిరిగింది (1979)
# అమ్మాయికి మొగుడు మామకు యముడు (1980)
# నాయకుడు – వినాయకుడు (1980)
# మదన మంజరి (1980)
# మామా అల్లుళ్ళ సవాల్ (1980)
# బాబులుగాడి దెబ్బ (1984)
# మెరుపు దాడి (1984) - అంజి
# స్త్రీ సాహసం (1987)
# ఆస్తులు అంతస్తులు (1988)
# మామా కోడలు

## మూలాలు

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:తెలుగు రంగస్థల నటులు
వర్గం:పశ్చిమ గోదావరి జిల్లా సినిమా నటులు
విక్రం సిరికొండ

**విక్రం సిరికొండ** తెలంగాణ రాష్ట్రానికి చెందిన ప్రముఖ దర్శకులు, స్క్రీన్ ప్లే రచయిత.

2014లో వ్చిన రేసుగుర్రం, 2011లో వచ్చిన మిరపకాయ్, 2009లో వచ్చిన కొంచెం ఇష్టం కొంచెం కష్టం చిత్రాలకు స్క్రీన్ ప్లే అందించారు. తన మొదటి సినిమా కొంచెం ఇష్టం కొంచెం కష్టంకు 2009లో ఉత్తమ స్క్రీన్ ప్లే రచయితగా నంది అవార్డు అందుకున్నారు.

## జీవిత సంగ్రహం
ఈయన తెలంగాణ రాష్ట్రం లోని వరంగల్లో జన్మించారు. 1993లో తన కుటుంబంతో హైదరాబాద్కు వచ్చేశారు. విక్రానికి చిన్నతనం నుండే నటన, కథలు, మాటలు రాయడం వంటి వాటిల్లో నైపుణ్యం ఉంది. అనేక రంగస్థల నాటకాలు కూడా రాశారు. బెంగుళూర్ లోని బిఎంఎస్ కళాశాల నుండి ఇంజనీరింగ్ డిగ్రీ సంపాదించారు. ఢిల్లీ లోని ఆసియన్ అకాడమి ఆఫ్ ఫిల్మ్ అండ్ & టెలివిజన్ నుండి చిత్ర నిర్మాణంలో డిప్లొమా చేశారు.

## సినీరంగ జీవితం
చదువు పూర్తయిన తర్వాత, వి. వి. వినాయక్ దర్శకత్వం వహించిన ఠాగూర్ సినిమాకు సహ దర్శకుడిగా చేరారు. సాంబ, బన్నీ సినిమాలకు సహ దర్శకుడిగా పనిచేసి, వివి వినాయక్ వద్ద సినిమా నిర్మాణంలో మెళకువలు తెలుసుకున్నారు. 2006లో రాఘవ లారెన్స్ దర్శకత్వంలో వచ్చిన స్టైల్ సినిమాకు ప్రథమ సహాయ దర్శకుడిగా చేరారు.

2014లో వ్చిన రేసుగుర్రం, 2011లో వచ్చిన మిరపకాయ్, 2009లో వచ్చిన కొంచెం ఇష్టం కొంచెం కష్టం చిత్రాలకు స్క్రీన్ ప్లే అందించారు. 2017లో రవితేజ హీరోగా టచ్ చేసి చూడు అనే సినిమాను దర్శకత్వం అహించబోతున్నారు.

## చిత్రసమహారం

## అవార్డులు
# నంది అవార్డు - ఉత్తమ స్క్రీన్ ప్లే రచయిత -కొంచెం ఇష్టం కొంచెం కష్టం - 2009 
# అక్కినేని కుటుంబం చిత్రం అవార్డు - ఉత్తమ స్క్రీన్ ప్లే రచయిత -కొంచెం ఇష్టం కొంచెం కష్టం - 2009

## మూలాలు

వర్గం:1977 జననాలు
వర్గం:జీవిస్తున్న ప్రజలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:నంది ఉత్తమ స్క్రీన్‌ప్లే రచయితలు
వర్గం:వరంగల్లు పట్టణ జిల్లా సినిమా రచయితలు
ఆనంది (నటి)

**ఆనంది** తెలంగాణ రాష్ట్రానికి చెందిన తెలుగు, తమిళ సినీనటి. 2012లో వచ్చిన బస్ స్టాప్ సినిమా  ద్వారా తెలుగు సినీరంగంలోకి ప్రవేశించింది.

## జననం
తెలంగాణ రాష్ట్రం లోని వరంగల్లులో 1992, జూలై 20న జన్మించింది.

## వివాహం
తమిళ సినిమాల్లో కో డైరెక్టర్ గా పనిచేస్తున్న సోక్రటీస్‌ తో 2021, జనవరి 7న రక్షిత వివాహం వరంగల్లులో జరిగింది.

## చిత్ర సమహారం

### టెలివిజన్

## మూలాలు

వర్గం:1993 జననాలు
వర్గం:జీవిస్తున్న ప్రజలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:వరంగల్లు పట్టణ జిల్లా సినిమా నటీమణులు
వర్గం:పేరు మార్చుకున్న తెలంగాణ వ్యక్తులు
ఏడిద కొత్తూరు

**ఏడిద కొత్తూరు** తూర్పు గోదావరి జిల్లా, మండపేట మండలానికి చెందిన గ్రామం.ఇది రెవెన్యూయేతర గ్రామం.

ఈ ఊరిలో ఎక్కువ సంఖ్యలో శెట్టిబలిజ కులం వారు ఉన్నారు ఈ ఊరి చివర పోలీమెరలో పెద్దమ్మ తల్లి ఆలయం ఉంది ఈ గ్రామంలో సుమారు 1200 మంది జనాభా ఉన్నారు
ఈ ఊరి చివర సంగమేశ్వర శివాలయం ఉంది ఈ దేవాలయం చాల చరిత్ర కలిగినా దేవాలయం ఈ దేవాలయంలో సుబ్రమణ్య షస్టీ చాల బాగా జరు గుతుంది.

ఇది ఏడిత పంచాయతీ పరిధిలోకి వస్తుంది. ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ కాకినాడ నుండి పశ్చిమాన 42 కిమీ దూరంలో ఉంది. మండపేట నుండి 5 కి.మీ. తెలంగాణ రాష్ట్ర రాజధాని హైదరాబాద్ నుండి 428 కి.మీ దూరంలో ఉంది.

ఏడిద కొత్తూరు పిన్ కోడ్ 533234,  పోస్టల్ ప్రధాన కార్యాలయం యెడిత.

వై కొత్తూరు చుట్టూ దక్షిణం వైపు ఆలమూరు మండలం, పశ్చిమాన కడియం మండలం, తూర్పు వైపు అనపర్తి మండలం, తూర్పు వైపు రాయవరం మండలం ఉన్నాయి.

మండపేట, రామచంద్రపురం, కొత్తపేట, రాజమండ్రి వై కొత్తూరుకు సమీపంలోని నగరాలు.

## దేవాలయాలు
ఈ గ్రామంలో 4 దేవాలయాలు ఉన్నాయి

# పోల్లరమ్మ పోతురాజు దేవాలయం 
# వినాయక దేవాలయం
# రామలయం 
# దుర్గమ్మ దేవాలయం ఉన్నాయి

## మూలాలు

వర్గం:మండపేట మండలం లోని రెవెన్యూయేతర గ్రామాలు
ఇషికా సింగ్

**ఇషికా సింగ్** తెలంగాణ రాష్ట్రానికి చెందిన తెలుగు సినిమా నటి, నృత్యకారిణి, మోడల్.

## జననం
ఇషికా సింగ్ రాజపుట్ కుటుంబంలో 1990, ఆగస్టు 10న జన్మించింది. వీరి తల్లిదండ్రులు ఇండియన్ ఆర్మీలో పనిచేస్తున్నారు.

## విద్యాభ్యాసం
కేంద్రీయ విద్యాలయంలో పాఠశాల విద్యను పూర్తిచేసింది. ఇగ్నో నుండి బ్యాచిలర్ ఆఫ్ కామర్స్, సిక్కిం మణిపాల్ విశ్వవిద్యాలయం నుండి ఎంబిఎ చదివినండి. డిజిసిఎ సర్టిఫైడ్ చేసిన ఏవియానిక్స్ ఇంజనీర్ లైసెన్సు, పైలట్ లైసెన్సులను కలిగివుంది.

## మోడలింగ్
కాల్గేట్, బిర్లా సన్ లైఫ్ ఇన్సూరెన్స్, నీరూస్, ఆనంద్ మసాలా, ఫ్రీడం, ఇన్నో ఇంజిన్ ఆయిల్స్, ల్యూసిడ్ డయాగ్నోసిస్, గ్లోబల్ ఇన్స్టిట్యూట్ ఆఫ్ మెడికల్ సైన్సెస్, కంట్రీ క్లబ్, గ్లో హెర్బల్ ఫెయిర్నెస్ క్రీమ్ మొదలైన బ్రాండ్లకు మోడిలింగ్ చేసింది.

## సినిమారంగం
ఇషికా సింగ్, *[[హృదయ కాలేయం]]* సినిమా ద్వారా తెలుగు చలనచిత్రరంగంలోకి ప్రవేశించింది. తరువాత ఆమె *ఓ రాత్రి*, *[[కొబ్బరి మట్ట (2019 సినిమా)|కొబ్బరి మట్ట]]*, *కారులో షికారుకెళితే* వంటి తెలుగు సినిమాలలో, *వెయిటింగ్ ఇన్ వైల్డర్నెస్* అనే ఆంగ్ల చిత్రంలో నటించింది.

## మూలాలు

వర్గం:1990 జననాలు
వర్గం:జీవిస్తున్న ప్రజలు
వర్గం:తెలుగు సినిమా నటీమణులు
వర్గం:హైదరాబాదు జిల్లా సినిమా నటీమణులు
సామల భాస్కర్

thumb | కుడి | సామల భాస్కర్
**సామల భాస్కర్** తెలంగాణ రాష్ట్రానికి చెందిన సినిమా ఛాయాగ్రహకుడు.  కృష్ణవంశీ దర్శకత్వం వహించిన *[[శశిరేఖా పరిణయం (2009 సినిమా)|శశిరేఖా పరిణయం]]* సినిమాకు తొలిసారిగా సినిమాటోగ్రాఫర్‌గా పనిచేశాడు.

## జననం, విద్య
ఈయన లక్ష్మీనారాయణ, సుగుణ దంపతులకు 1975, డిసెంబరు 8న తెలంగాణ రాష్ట్రం లోని వరంగల్లులో జన్మించాడు. మాదారంలోని సింగరేణి కాలిరీస్ హైస్కూల్‌లో చదువుకున్నాడు, ఇతని తండ్రి సింగరేణి కాలరీస్ కంపెనీ లిమిటెడ్ రిటైర్డ్ ఉద్యోగిగా పనిచేశాడు. ముగ్గురు తోబుట్టువుల మధ్యవాడు భాస్కర్.

1996లో డిప్లొమా మెకానికల్ ఇంజినీరింగ్ పూర్తి చేశాడు.  హైదరాబాద్‌లోని జవహర్‌లాల్ నెహ్రూ ఆర్కిటెక్చర్ అండ్ ఫైన్ ఆర్ట్స్ యూనివర్సిటీలో ఫోటోగ్రఫీ, విజువల్ కమ్యూనికేషన్‌లో పోస్ట్ గ్రాడ్యుయేట్ చదివాడు.

## వివాహం
వీరికి 2007, ఏప్రిల్ 29న సౌజన్యతో వివాహం జరిగింది. ఒక కూతురు (ఐశ్వర్య), ఒక కుమారుడు (అమర్త్య) ఉన్నారు.

## సినీరంగం
JNTU ఫోటోగ్రఫీ & విజువల్ కమ్యూనికేషన్ నుండి గ్రాడ్యుయేషన్ పూర్తి చేసిన తర్వాత, సినిమాటోగ్రాఫర్ కబీర్ లాల్‌తో *తుజే మేరీ కసమ్* (2003), *ది హీరో: లవ్ స్టోరీ ఆఫ్ ఎ స్పై* (2003)లో అసిస్టెంట్‌గా చేరాడు. ఆ తర్వాత *[[సై]]* (2004), *[[ఛత్రపతి (సినిమా)|చత్రపతి]]* (2005), *[[యమదొంగ]]* (2007) సినిమాలకు కె.కె. సెంథిల్ కుమార్‌తో చీఫ్ అసోసియేట్‌గా చేరాడు. ఏకకాలంలో సందీప్ గుణ్ణం, తనన సన్నిహితుడు సర్వేష్ మురారితో కలిసి 2వ యూనిట్ డిఓపిగా అనేక చిత్రాలకు పనిచేశాడు. *[[అరుంధతి (2009 సినిమా)|అరుంధతి]]* (2009) సినిమాకు సినిమాటోగ్రాఫర్‌గా పనిచేసే అవకాశం వచ్చింది. ఆ తర్వాత కృష్ణవంశీ తన *[[శశిరేఖా పరిణయం (2009 సినిమా)|శశిరేఖా పరిణయం]]* చిత్రానికి సినిమాటోగ్రాఫర్‌గా భాస్కర్‌ని ఎంచుకున్నాడు. హిందీ, మరాఠి సినిమాలకు కూడా పనిచేశాడు.

## చిత్ర సమాహారం

## మూలాలు

* సామల భాస్కర్ కొత్త సినిమా

## బయటి లింకులు
* 

వర్గం:1975 జననాలు
వర్గం:జీవిస్తున్న ప్రజలు
వర్గం:తెలుగు సినిమా ఛాయాగ్రహకులు
వర్గం:వరంగల్లు పట్టణ జిల్లా సినిమా ఛాయాగ్రాహకులు
కొత్త ప్రభాకర్ రెడ్డి

**కొత్త ప్రభాకర్ రెడ్డి** తెలంగాణ రాష్ట్ర రాజకీయ నాయకులు, 16వ పార్లమెంటు సభ్యులు. 2014లో జరిగిన పార్లమెంట్ ఉప ఎన్నికలలో తెలంగాణ రాష్ట్ర సమితి తరపున మెదక్ లోక్‌సభ నియోజకవర్గం నుండి గెలుపొందారు.

## జననం
ప్రభాకర్ రెడ్డి 1966, జూన్ 6 న తెలంగాణ లోని హైదరాబాద్లో జన్మించారు.

## రాజకీయ ప్రస్థానం
ప్రముఖ పారిశ్రామికవేత్తగా పేరున్న ప్రభాకర్ రెడ్డి తెలంగాణ రాష్ట్ర సమితి పార్టీకి, కల్వకుంట్ల చంద్రశేఖరరావుకు సన్నిహితుడు. కేపీఆర్ ట్రస్టు ద్వారా పలు సంక్షేమ పథకాలను ప్రారంభించారు.

కల్వకుంట్ల చంద్రశేఖరరావు తెలంగాణ ముఖ్యమంత్రి పదవిని చేపట్టడంకోసం మెదక్ లోక్‌సభ నియోజకవర్గం యొక్క ఎమ్మెల్యే పదవికి రాజీనామా చేయడంతో ఖాళీ అయిన స్థానానికి జరిగిన ఉప ఎన్నికలకు టీఆర్ఎస్ పార్టీ తరపున ప్రభాకర్ రెడ్డి పోటీచేసి గెలుపొందారు. 2014 సెప్టెంబరు 13న జరిగిన ఉప ఎన్నికల్లో ఆయన కాంగ్రెస్ నుంచి పోటీ చేసిన మాజీ మంత్రి సునీతా లక్ష్మారెడ్డి పై భారీ మెజారిటీతో గెలిచారు. 2014, నవంబరు 25న లోక్‌సభ స్పీకర్ సుమిత్రా మహాజన్ ప్రభాకరరెడ్డితో ప్రమాణ స్వీకారం చేయించారు. కొత్త ప్రభాకర్ రెడ్డి 2022 జనవరి 26న టిఆర్ఎస్ పార్టీ, సిద్దిపేట జిల్లా అధ్యక్షుడిగా నియమితుడయ్యాడు.

కొత్త ప్రభాకర్ రెడ్డి 2023లో జరిగిన అసెంబ్లీ ఎన్నికల్లో దుబ్బాక నియోజకవర్గం నుండి పోటీ చేసి తన సమీప బీజేపీ అభ్యర్థి రఘునందన్‌రావుపై  53,513 ఓట్లతో మెజార్టీ గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన దుబ్బాక నుండి ఎమ్మెల్యేగా గెలిచిన తరువాత డిసెంబరు 13న మెదక్ పార్లమెంట్  స్థానానికి రాజీనామా చేశాడు.

## హత్య యత్నం
కొత్త ప్రభాకర్ రెడ్డి 2023 తెలంగాణ అసెంబ్లీ ఎన్నికల్లో దుబ్బాక నుంచి బీఆర్ఎస్ ఎమ్మెల్యే అభ్యర్థిగా పోటీ చేస్తున్నాడు. ఆయన ప్రచారంలో భాగంగా అక్టోబరు 30న సిద్దిపేట జిల్లా, దౌల్తాబాద్ మండలం, సూరంపల్లి గ్రామంలో ప్రచారంలో భాగంగా ఓ పాస్టర్ కుటుంబాన్ని పరామర్శించి వస్తుండగా కార్యకర్త ముసుగులో రాజు షేక్ హ్యాండ్ ఇస్తున్నట్లుగా నటించి కత్తితో దాడి చేశాడు. ఈ దాడిలో గాయపడ్డ ఆయనను ఎంపీ వ్యక్తిగత సిబ్బంది గజ్వేల్ ఏరియా ఆస్పత్రికి తరలించగా మెరుగైన చికిత్య కోసం సికింద్రాబాద్ యశోదా ఆస్పత్రికి తరలించి చికిత్స అందించారు.

## మూలాలు

వర్గం:తెలంగాణ రాజకీయ నాయకులు
వర్గం:1966 జననాలు
వర్గం:జీవిస్తున్న ప్రజలు
వర్గం:16వ లోక్‌సభ సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:హైదరాబాదు వ్యక్తులు
వర్గం:తెలంగాణ శాసన సభ్యులు (2023)
సి.హెచ్. మల్లారెడ్డి

**సి.హెచ్. మల్లారెడ్డి** తెలంగాణ రాష్ట్రానికి చెందిన రాజకీయ నాయకుడు. 2018లో తెలంగాణ రాష్ట్ర సమితి పార్టీ తరపున మేడ్చల్ శాసనసభ నియోజకవర్గం నుండి ఎమ్మెల్యేగా గెలిచాడు. 2019 ఫిబ్రవరి 19న కల్వకుంట్ల చంద్రశేఖరరావు రెండవ మంత్రివర్గంలో కార్మిక, ఉపాధి, మహిళా, శిశు అభివృద్ధి మంత్రిగా ప్రమాణ స్వీకారం చేశాడు. 2014లో మల్కాజిగిరి లోక్‌సభ నియోజకవర్గం నుండి పార్లమెంటు సభ్యుడుగా ఎన్నికయ్యాడు.

## జననం
మల్లారెడ్డి 1953, సెప్టెంబరు 9న తెలంగాణ రాష్ట్ర రాజధాని హైదరాబాదులోని బోయిన్‌పల్లిలో జన్మించాడు. వెస్లీ కో-ఎడ్యుకేషన్ హైస్కూల్‌లో పాఠశాల విద్య, మహబూబియా జూనియర్ కళాశాలలో ఇంటర్మీడియట్ విద్య పూర్తిచేశాడు.

## వ్యక్తిగత జీవితం
మల్లారెడ్డికి కల్పనారెడ్డితో వివాహం జరిగింది. వారికి ఒక కుమార్తె (మమతారెడ్డి), ఇద్దరు కుమారులు (మహేందర్ రెడ్డి, డాక్టర్ భద్రారెడ్డి) ఉన్నారు.

## రాజకీయ ప్రస్థానం
2014, మార్చి 19న తెలుగుదేశం పార్టీలో చేరిన మల్లారెడ్డికి 2014, ఏప్రిల్ 9న మల్కాజ్‌గిరి లోక్‌సభ నియోజకవర్గం ఎం.పి. అభ్యర్థిగా పార్టీ టికెట్ ఇచ్చింది. 2014, మే 16న జరిగిన పార్లమెంట్ ఎన్నికలలో పార్లమెంట్ సభ్యుడిగా ఎన్నికయ్యాడు. తెలంగాణలో తెలుగుదేశం పార్టీ తరపున గెలిచిన ఏకైక పార్లమెంట్ సభ్యుడు మల్లారెడ్డే. 2016 జూన్ నెలలో తెలంగాణ రాష్ట్ర సమితి పార్టీలో చేరి, తెలంగాణ శాసనసభ ఎన్నికలు (2018)లో మేడ్చల్ శాసనసభ నియోజకవర్గం నుండి ఎమ్మెల్యేగా గెలిచాడు. 2019లో కెసీఆర్ రెండవ మంత్రివర్గంలో కార్మిక, ఉపాధి, శిక్షణ, కర్మాగారముల, నైపుణ్య అభివృద్ధి శాఖల మంత్రిగా ఉన్నాడు.

## మూలాలు

వర్గం:తెలంగాణ రాజకీయ నాయకులు
వర్గం:1953 జననాలు
వర్గం:జీవిస్తున్న ప్రజలు
వర్గం:16వ లోక్‌సభ సభ్యులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:హైదరాబాదు వ్యక్తులు
వర్గం:తెలంగాణ శాసన సభ్యులు (2018)
వర్గం:మేడ్చ‌ల్ మ‌ల్కాజ్‌గిరి జిల్లా రాజకీయ నాయకులు
వర్గం:తెలంగాణ శాసన సభ్యులు (2023)
పోసుపల్లె

**పోసుపల్లె **, మార్కాపురం జిల్లా, కొమరోలు మండలానికి చెందిన రెవెన్యూయేతర గ్రామం.
## గ్రామానికి సాగు/త్రాగునీటి సౌకర్యం
తిమ్మరాజు చెరువు:- ఈ చెరువుకు 150 ఎకరాల ఆయకట్టు ఉంది. ఈ చెరువు 50 మంది రైతులకు చెందిన 60 వ్యవసాయ బోర్లు, పోసుపల్లె, బొడుసుపల్లె, మూలపల్లె గ్రామాలలోని త్రాగునీటి బోర్లకు ఆధారం. ఈ చెరువులో నీరు ఉన్నప్పుడు వరి, మిరప, సజ్జ, పత్తి మొదలగు పంటలు పండించెదరు. [2]

## దర్శనీయ ప్రదేశాలు/దేవాలయాలు
### శ్రీ గురప్పస్వామివారి ఆలయం
గ్రామంలో నూతనంగా వెలసిన గురప్పస్వామి నూతన విగ్రహప్రతిష్ఠ ఉత్సవాలను 2017, ఫిబ్రవరి-11వతేదీ శనివారంనాడు, భక్తిశ్రద్ధలతో ప్రారంభించారు. 2017, ఫిబ్రవరి-13వతేదీ సోమవారం ఉదయం ప్రాతఃకాలపూజలు నిర్వహించారు. వేదపండితులు విగ్రహ, ధ్వజ, శిఖర ప్రతిష్ఠలను నిర్వహించారు. మనోజ్ ఛారిటబుల్ ట్రస్ట్ వారు ఈ మూడు రోజులూ అన్నప్రసాద వితరణ చేసారు. ఈ సందర్భంగా రాత్రిపూట పలు సాంస్కృతిక కార్యక్రమాలు ఏర్పాటుచేసీనారు.
## మూలాలు

## వెలుపలి లింకులు
తెలంగాణ యువ నాటకోత్సవం

thumb|235x235px|తెలంగాణ యువ నాటకోత్సవంలో  జ్యోతి ప్రకాశనం చేస్తున్న మామిడి హరికృష్ణ, మల్లేశ్ బలస్ట్, వెంకట్ గోవాడ  తదితరులు
**తెలంగాణ యువ నాటకోత్సవం** అనేది తెలంగాణ రాష్ట్ర భాషా సాంస్కృతిక శాఖ, తెలంగాణ రంగస్థల సమాఖ్య సంయుక్తాధ్వర్యంలో 2017, జనవరి 27 నుండి 29 వరకు హైదరాబాద్ లోని రవీంద్రభారతి ఆడిటోరియం నిర్వహించిన నాటకోత్సవం. నూతన తెలంగాణ రాష్ట్రంలో నాటకరంగ ఉనికిని చాటడంకోసం, తెలంగాణలోని యువ నాటక రచయితల, దర్శకుల, కళాకారుల, సాంకేతిక నిపుణుల ప్రతిభను వెలికితీసే లక్ష్యంతో ఈ నాటకోత్సవం నిర్వహించబడింది.

## ప్రదర్శించిన నాటికలు

## ఇవి కూడా చూడండి
* తెలంగాణ యువ నాటకోత్సవం - 2
* తెలంగాణ యువ నాటకోత్సవం - 3
* తెలంగాణ యువ నాటకోత్సవం - 4
* తెలంగాణ యువ నాటకోత్సవం - 5

## మూలాలు

వర్గం:తెలంగాణ
వర్గం:తెలుగు నాటక సంస్థలు
వర్గం:తెలుగు నాటకరంగ పరిషత్తులు
వర్గం:తెలుగు నాటకరంగం
వర్గం:తెలంగాణ భాషా సాంస్కృతిక శాఖ
థామస్ పైన్

థామస్ పైన్ అమెరికాకు చెందిన ప్రముఖ తత్వవేత్త, రాజకీయ ఉద్యమ కర్త, రాజనీతి సిద్ధాంతకర్త.  అమెరికా దేశ వ్యవస్థాపక నాయకులలో ఒకరు. థామస్ పేన్ అమెరికా దేశ స్వాతంత్ర్య ఉద్యమ సమయంలో రచించిన రెండు ప్రముఖ సంపుటాలు "కామన్ సెన్సు, ది ఏజ్ ఆఫ్ రీజన్" అతనికెంతో కీర్తిని తెచ్చినవి. అతని రచనలు అమెరికా దేశానికి బ్రిటన్ నుండి స్వాతంత్ర్యం పొందేటందుకు పోరాడిన విప్లకారులకు ఎంతో స్ఫూర్తినిచ్చింది. చివరికి 1776 లో ఆ స్పూర్తే అమెరికా దేశానికి స్వాతంత్ర్యాన్ని సాధింపజేసింది. థామస్ పేన్ యొక్క ఆలోచనలు సాంస్కృతిక పునరుజ్జీవనాన్ని ప్రతిబింబింపజేసేవిగా వుండేవి. . థామస్ పేన్ ను ప్రవృత్తి రీత్యా వైద్యునిగాను, వృత్తి రీత్యా పాత్రికేయునిగాను, సమాజంలో ఏర్పడే మార్పుల ద్వారా విప్లవ ప్రచార కర్తగానూ పలురకాల పాత్రలను పోషించాడని మేధావుల అభిప్రాయం.

## ప్రారంభ జీవితం  విద్య
థామస్ పైన్ ఇంగ్లాండు దేశానికి  చెందిన థెట్ఫోర్డ్ లో జన్మించాడు. ఇతడు ప్రఖ్యాత శాస్త్రవేత్త, పాత్రికేయుడు, రాజకీయ నాయకుడైన "బెంజమిన్ ఫ్రాంక్లిన్ ద్వారా 1774లో అప్పటి బ్రిటష్   కాలనీలుగా పిలువబడే అమెరికాకు పయనమయ్యాడు. అతను అమెరికాలో ప్రవేశించిన సమయంలో అమెరికా దేశానికి స్వాతంత్ర్యం కోసం విప్లవాత్మక సంఘర్షణలు జరుగుతున్నాయి. ఆ సమయంలో పేన్ "కామన్ సెన్సు" పేరుతో 1776లో కరపత్రాలను అమెరికా వ్యాప్తంగా పంపిణీ చేసాడు. అది విప్లవ నాయకులకు ఎంతో స్ఫూర్తినిచ్చింది. ఆ తరువాతి కాలంలో అమెరికా దేశ స్వాతంత్ర్యం కోసం" ది అమెరికన్ క్రైసిస్" అనే మరో కరపత్రిక రచించాడు. Common Sense రచన గురించి అమెరికా దేశ వ్యవస్థాపకులలోఒకరైన జాన్ఆడంస్ "కామన్ సెన్ స్ రచయిత కలం యొక్క ప్రభావం గనక లేకపోతే జార్జ్ వాషింగ్టన్ యొక్క ఖడ్గ ప్రభావం నిష్ఫలమై వుండేది."

థామస్ పైన్1790వ దశకంలో ఫ్రాన్సులో నివసించాడు. అప్పుడు జరుగుతున్న ఫ్రెంచి విప్లవంలో పూర్తిగా నిమగ్నమయ్యాడు. 1791లో "రైట్స్ ఆఫ్ ఎ మాన్" అనే కరపత్రికను ఫ్రెంచి విప్లవం పట్ల సుముకంగా లేని విమర్శకులను వుద్దేశిస్తూ ఈ రచనను చేసాడు. థామస్ పేన్ ఫ్రెంచి విప్లవానికి పూర్తి మద్దతు ప్రకటించాడు. ఫ్రెంచి భాష రాకపోయినా పేన్ ఫ్రాన్సు జాతీయ కన్వెషన్కు ఎన్నికయ్యాడు. ఫ్రెంచి విప్లవంలో రెండు వర్గాలలో ఒకటైన జిరాండిస్టులు థామస్ పేన్ను తమ మిత్రునిగా భావించేవారు. మరొక వర్గమైన జాకొబిన్ వర్గ నాయకుడైన రాబిస్పియర్ పేన్ను తమ శత్రువుగా భావించేవారు.

## ''ది ఏజ్ ఆఫ్ రీజన్''
1793లో థామస్ పైన్ ను  బంధించి లక్సెంబర్గు కారాగారంలో ఖైదు చేసారు. జైలు జీవితంలో తన బృహత్గ్రంథం "ది ఏజ్ ఆఫ్ రీజన్" (1793-94) రచనలో నిమగ్నమైయ్యాడు. థామస్ పేన్ను ఫ్రాన్సు దేశంలో బంధించారనే విషయం అమెరికా దేశ వ్యాప్తంగ ప్రకంపనలు సృష్టించింది. అమెరికాకు అప్పటికి కాబోయే భావి అధ్యక్షుడు "జేమ్స్ మన్రో" తన పలుకుబడిని ఉపయోగించి దౌత్య సంబంధాల ద్వారా థామన్ పేన్ను విడుదల చేయించాడు. అప్పటికే తన రచన "ది ఏజ్ ఆఫ్ రీజన్" ద్వారా మత ఛాందసవాదుల నుంచి ఎన్ని వ్యతిరేకతలు ఎదురైనా ధైర్యంగా ఎదుర్కొన్నాడు. తన గ్రంథంలో "దీయిసమ్" అనే వాదనను సమర్ధించాడు. ఈ వాదం ఏమిటంటే భగవంతుడు ఈ సృష్టిని తయారు చేసి దాని కంటూ కొన్ని నియమాలు ఏర్పరచాడు. ఆ తరువాత ఆ నియమాల అనుసారం ఈ సృష్టి నడుస్తుందే తప్ప భగవంతుని జోక్యం ఇందులో వుండదు. ఈ సిద్ధాంతం అప్పట్లో ఎన్నో అలజడులను సృష్టించింది. మత ఛాందసవాదులనుంచి విమర్శలను ఎదుర్కొంది. ఈ సిద్ధాంతాన్ని అప్పటి మేధావులైన "వోల్టేర్" "బెంజమిన్ ఫ్రాంక్లిన్" "థామస్ జెఫర్ సన్" వంటి వారు అనుసరించారు. థామస్ పేన్ తన 72వ ఏట 1809 జూన్ 8వ తేదీన వృద్ధాప్యంలో అమెరికాలోని తన స్వంత గృహంలో తుది శ్వాస విడిచాడు. అప్పటి క్రైస్తవ మత అధికారులకు భయపడి పేన్ యొక్క అంతిమ యాత్రకు కేవలం 6గురు మాత్రమే హాజరయ్యారు.

## నోట్స్

## మూలాలు

వర్గం:రాజకీయవేత్తలు
వర్గం:తత్వవేత్తలు
విశ్వనాథ పంచశతి

విశ్వనాథ పంచశతి. లో ఐదు వందల పైచిలుకు పద్యములు ఉన్నాయి అందులో కొన్నింటిని ఇక్కడ ప్రస్తావన జేయుట జరిగింది.
## విశ్వనాథ పంచశతి (శతక సాహిత్యము)
విశ్వనాథ పంచశతి. లో ఐదు వందల పైచిలుకు పద్యములు ఉన్నాయి అందులో కొన్నింటిని ఇక్కడ ప్రస్తావన జేయుట జరిగింది.
రచన : విశ్వనాథ సత్యనారాయణ

**తేటగీతి**:
*చిన్న యుద్యోగ మిమ్మని చేరఁ బోవ<br>
బ్రాహ్మణు డవని  గుమ్మమ్ము పారఁ దోలె<br>
బ్రాహ్మణుండె కలెక్టరు వచ్చినంత<br>
నడుగు నడుగున వలిపపు ముడుగులొత్తె*

**తేటగీతి:**
*నీకు నుద్యోగ మింతయు లేక నాలు<br>
గేండ్లుగా స్నేహితుల బిచ్చ మెత్తు చుంటి<br>
వీధి వాకిట నిలచిన బిచ్చగాని<br>
గూలి సేయ రాదా యని కోపగింతు*

## మూలాలు, వనరులు

వర్గం:శతకాలు
వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
వర్గం:విశ్వనాథ సత్యనారాయణ రచనలు
వర్గం:విశ్వనాథ సత్యనారాయణ సాహిత్యం
భలేకాపురం

**భలేకాపురం** 1982, ఫిబ్రవరి 1న విడుదలైన తెలుగు చలనచిత్రం. జాన్‌ఫాక్ ఇంటర్నేషనల్ పతాకంపై జి. అప్పారావు, ఎస్. తాజుద్ధీన్ నిర్మాణ సారథ్యంలో ఎన్.గోపాలకృష్ణ దర్శకత్వం వహించిన ఈ చిత్రంలో చంద్రమోహన్, జయసుధ, కైకాల సత్యనారాయణ, గిరిబాబు తదితరులు నటించగా, కె.వి.మహదేవన్ సంగీతం అందించాడు.

## నటవర్గం

* చంద్రమోహన్
* జయసుధ
* కైకాల సత్యనారాయణ
* గిరిబాబు
* రమాప్రభ
* శ్రీలక్ష్మి
* రామమాలిని
* విశాల
* విజయ గౌరీ
* రాజబాబు
* రావి కొండలరావు
* పొట్టి ప్రసాద్
* సాక్షి రంగారావు
* సిహెచ్ కృష్ణమూర్తి
* రాజేశ్వరరావు
* భాస్కర్ బాబు
* డి.ఎస్. రాజు
* గీత
* తాతినేని రాజేశ్వరి

## సాంకేతికవర్గం

* దర్శకత్వం: ఎన్.గోపాలకృష్ణ
* నిర్మాత: జి. అప్పారావు, ఎస్. తాజుద్ధీన్
* సమర్పణ: జయంతి లాల్ ఎం. షా
* మాటలు: జంధ్యాల
* ఛాయాగ్రహణం: ఆర్. మధుసూధన్, సెల్వం
* సంగీతం: కె.వి.మహదేవన్
* నిర్మాణ సంస్థ: జాన్‌ఫాక్ ఇంటర్నేషనల్

## పాటలు
ఈ చిత్రానికి కె.వి. మహదేవన్ సంగీతం అందించగా, ఆత్రేయ, వేటూరి పాటలు రాశారు.

# అమ్మ పాడే జోల పాట కమ్మనైన లాలి పాట అమ్ముడైన అంగడి బొమ్మను - పి.సుశీల, రచన: ఆత్రేయ 
# ఆకాశం వెన్నెలాంటి జున్ను తాగి ఆడింది భూలోకం - పి.సుశీల, రచన: జాలాది రాజారావు 
# ఎన్నో ఎన్నో ఎన్నో ఉంటవి కొత్త దంపతుల కోరికలు - ఎస్.పి.బాలసుబ్రహ్మణ్యం, బి.వసంత, రచన:మైలవరపు గోపి 
# గంగా యమునా కలిసె సమయం కలగా కలిసె కధగా మిరిసే  - పి.సుశీల, రచన: వేటూరి సుందరరామమూర్తి 
# పేరుకు కోకున్నది సీతాకోక చిలక మరి నీ పేరేమిటే - ఎస్.పి.బాలసుబ్రహ్మణ్యం, ఎస్.పి.శైలజ, రచన: వేటూరి సుందరరామమూర్తి.

## మూలాలు

## ఇతర లంకెలు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:1982 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:కె.వి.మహదేవన్ సంగీతం కూర్చిన సినిమాలు
వర్గం:చంద్రమోహన్ నటించిన సినిమాలు
వర్గం:జయసుధ నటించిన సినిమాలు
వర్గం:సత్యనారాయణ నటించిన సినిమాలు
వర్గం:గిరిబాబు నటించిన సినిమాలు
వర్గం:రమాప్రభ నటించిన సినిమాలు
వర్గం:రాజబాబు నటించిన సినిమాలు
వర్గం:రావి కొండలరావు నటించిన సినిమాలు
వర్గం:గీత నటించిన సినిమాలు
కార్టోశాట్-2D ఉపగ్రహం

**కార్టోశాట్-2D ఉపగ్రహం** ను భారతీయ అంతరిక్ష పరిశోధన సంస్థ ఇస్రోతయారు చేసిన ఉపగ్రహం. ఈ ఉపగ్రహాన్ని 2017 ఫిబ్రవరి 15 న పిఎస్‌ఎల్‌వి-సీ37 ఉపగ్రహ వాహకనౌక ద్వారా అంతరిక్షంలో ప్రవేశపెట్తారు. కార్టోశాట్-2D ఉపగ్రహం ఇస్రో రూపొందించి ప్రయోగించిన కార్టోశాట్ శ్రేణికి చెందిన ఉపగ్రహం. అంతకు ముందు కార్టోశాట్ శ్రేణికి సంబంధించి నాల్గు ఉపగ్రహాలను ప్రయోగించారు. అవికార్టోశాట్-1 ఉపగ్రహం, కార్టోశాట్-2 ఉపగ్రహం, కార్టోశాట్-2A ఉపగ్రహంకార్టోశాట్-2B ఉపగ్రహాలు.కార్టోశాట్ సంబంధించి ఇది ఐదవది అయిన శ్రేణిపరంగా ఇది కార్టోశాట్-2D ఉపగ్రహం. ఈ ఉపగ్రహం బరువు 714 కిలోలు. దీన్ని తొలుత 505 కి.మీ సుర్యానువర్త్న క్షక్ష్యలో ప్రవేశపెట్టారు. ఈ ఉపగ్రహం కాలపరిమితి 5 సంవత్సరాలు.
కార్టోశాట్ ఉపగ్రహాలు భూమి ఉపరితలాన్ని పటాలుగ చిత్రికరిస్తాయి. అనగా భూఉపరితల చిత్రీకరణ విజ్ఞానాన్ని కార్టోగ్రఫీ అంటారు. ఈ ఉపగ్రహాల ద్వారా గ్రామీన పట్టణ ప్రాంతాల్లో మౌలిక సదుపాయాల అభివృద్ధి, తీరప్రాంతాల్లో నేలవినియోగం, దాని నియంత్రణ, రోడ్దురవాణా వ్యవస్థపర్యవేక్షణ, నీటీ విస్తరణ అధ్యయణము, నేల వినియోగ పటాల తయారి వంటి అనేక ప్రయోజానాలు ఈ కార్టోశాట్ ఉపగ్రహంవలన ఉన్నాయి. పై ఉపయోగాలతో పాటు భౌగోళిక సమాచార వ్యవస్థ ఉపయోగాలు కూడా ఉన్నాయి. ఈ ఉపగ్రహంలో ప్రధానంగా రెండు ఉపకరణాలు ఉన్నాయి.అవి ఒకటి ప్యాన్ క్రొమెటిక్ కెమరా, రెండవది మల్టీ స్పెక్ట్రల్ కెమరా

ఉపగ్రహం యొక్క ఆన్‌బోర్డ్ పవర్ 930 watts.వాలుతలం 97.89 డిగ్రీలు. ఆవర్తన కాలం 97.38 నిమిషాలు. ఈ ఉపగ్రహంలో ఒక పాన్ క్రోమాటిక్ (PAN) కెమారాను అమర్చారు. ఉపగ్రహంలో అమర్చిన పాన్‌క్రోమాటిక్ కెమరా విద్యుదయస్కాంత వర్ణపటం యొక్క కనిపించే ప్రాంతంలో భూమియొక్క నలుపు, తెలుపు చిత్రాలు చిత్రికరించగలదు. కెమరా తరంగ పొడవు 0.5 – 0.85 మైక్రో మీటర్లు, రెజల్యుసన్ 1 మీటరుకన్న తక్కువ. కార్టోశాట్-2B ఉపగ్రహం 26 డిగ్రీల కోణంలో అటు ఇటు తిరుగలదు.ఈ ఉపగ్రహ ప్రదక్షిణలను, పనితీరును బెంగలూరు లోఉన్న స్పేస్ క్రాఫ్ట్ కంట్రోల్ కేంద్రము, దానితో నెట్‌వర్క్ అనుబంధమున్నలక్నో, మారిటస్, రష్యాలోని బేర్ స్లాక్, ఇండోనేషియా లోని భయాక్, నార్వే లోని స్వల్బార్డ్ నెట్‌వర్కు కేంద్రాల సహకారంతో పర్యవేక్షణ చేస్తుంది.

2017 సంవత్సరం చివర్లో కార్టోశాట్-2D కీ అనుబంధంగా కార్టోశాట్-2E ఉపగ్రహన్ని ప్రయోగించ బొతున్నది ఇస్రో.
## ఇవికూడా చూడండి
*కార్టోశాట్-2A ఉపగ్రహం
*కార్టోశాట్-2B ఉపగ్రహం
*పిఎస్‌ఎల్‌వి-సీ37 ఉపగ్రహ వాహకనౌక
*కార్టోశాట్-2E ఉపగ్రహం

## మూలాలు/ఆధారాలు

వర్గం:ఇస్రో తయారుచేసిన ఉపగ్రహాలు
వర్గం:కృత్రిమ ఉపగ్రహాలు
వర్గం:భారతీయ అంతరిక్ష కార్యక్రమాలు
వర్గం:కార్టోశాట్ శ్రేణి ఉపగ్రహాలు
సీతారాం నాయక్

**సీతారాం నాయక్** తెలంగాణ రాష్టానికి చెందిన రాజకీయ నాయకుడు, 16వ పార్లమెంటు సభ్యుడు. 2014లో తెలంగాణ రాష్ట్ర సమితి తరపున మహబూబాబాద్ లోక్‌సభ నియోజకవర్గం నుండి పార్లమెంట్ సభ్యుడిగా గెలుపొందాడు.

## జననం, విద్య
సీతారాం నాయక్ 1957, ఆగస్టు 20న లక్ష్మణ్ - మంగమ్మ దంపతులకు తెలంగాణ రాష్ట్రం, వరంగల్ జిల్లాలోని మల్లేపల్లిలో జన్మించాడు. వరంగల్‌లోని కాకతీయ విశ్వవిద్యాలయం నుండి ఎంఎస్సీ, పి.హెచ్.డి. పూర్తిచేశాడు.

## వ్యక్తిగత జీవితం
సీతారాంకు 1978, జూన్ 8న శారదతో వివాహం జరిగింది. వారికి 2 కుమారులు, 1 కుమార్తె ఉన్నారు.

## వృత్తి జీవితం
కాకతీయ విశ్వవిద్యాలయం అకాడమిక్ సెక్షన్ లో పనిచేశాడు. ప్రత్యేక తెలంగాణ ఉద్యమంలో క్రియాశీల తెలంగాణ ఉద్యమ కార్యకర్తగా పాల్గొన్నాడు.

## రాజకీయ జీవితం
2014 లోక్‌సభ ఎన్నికలలో మహబూబాబాద్ లోక్‌సభ నియోజకవర్గం నుంచి కేంద్ర మాజీ మంత్రి, భారత జాతీయ కాంగ్రెస్ అభ్యర్థి పోరిక బలరాం నాయక్ పై 34,992 ఓట్ల మెజారిటీతో గెలుపొందాడు. 

సీతారాం నాయక్ 2024 మార్చి 10న ఢిల్లీలో బీజేపీ రాష్ట్ర వ్యవహారాల ఇన్‌ఛార్జి తరుణ్‌చుగ్‌ సమకంలో భారతీయ జనతా పార్టీలో చేరాడు.

## నిర్వర్తించిన పదవులు

* 2014 సెప్టెంబరు 1 నుండి: సభా సమావేశాలకు సభ్యులు గైర్హాజరుపై కమిటీ సభ్యులు
* కమ్యూనికేషన్స్, ఇన్ఫర్మేషన్ టెక్నాలజీ మంత్రిత్వ శాఖ కన్సల్టేటివ్ కమిటీ సభ్యుడు
* 2017 సెప్టెంబరు 1 - 2017 నవంబరు 2: సామాజిక న్యాయం - సాధికారతపై స్టాండింగ్ కమిటీ సభ్యుడు
* 2017 నవంబరు 3 నుండి: రసాయనాలు, ఎరువులపై స్టాండింగ్ కమిటీ సభ్యుడు

## మూలాలు

వర్గం:జీవిస్తున్న ప్రజలు
వర్గం:పార్లమెంటు సభ్యులు
వర్గం:వరంగల్లు జిల్లా వ్యక్తులు
వర్గం:వరంగల్లు జిల్లా ప్రముఖులు
వర్గం:1957 జననాలు
వర్గం:16వ లోక్‌సభ సభ్యులు
ఇరిగినేని తిరుపతినాయుడు

**ఇరిగినేని తిరుపతినాయుడు** ఆంధ్రప్రదేశ్ రాష్ట్ర మాజీ శాసన సభ్యులు. ఆయన 1989లో కాంగ్రెస్ అభ్యర్థిగా పోటీచేసి ఘన విజయం సాధించి వరుసగా 1999 నుంచి 2004 ఎన్నికల్లో వరుసగా మూడుసార్లు ఎమ్మెల్యేగా ఎన్నికైన వ్యక్తి.
## జీవిత విశేషాలు
ఆయన ప్రకాశం జిల్లా కు చెందిన పామూరు మందలానికి చెందిన మోపాడు గ్రామంలో నర్సలనాయుడు లక్ష్మమ్మ దంపతులకు జూలై 1 1937 న జన్మించారు. ఆయా విద్యార్థి దశలోనే కమ్యూనిస్టు భావాలతో రాజకీయ రంగప్రవేశం చేసారు. సర్పంచ్‌గా, సమితి అధ్యక్షునిగా, ఎమ్మెల్యేగా అనేక పదవులను  అలంకరించారు.  ఆయన నాటి కమ్యూనిస్టు నేత గుజ్జుల యల్లమందారెడ్డికి శిష్యులు. ఆయన భార్య లక్ష్మమ్మ 1959లో మోపాడు సర్పంచ్ గా గెలిచారు. ఆయన 1964 లో సర్పంచ్ గా ఎన్నికై 16 యేండ్లకు పైగా సేవలందించారు. 1981 లో సమితి అధ్యక్షునిగా గెలుపొందారు. 1882 లో తెలుగుదేశం పార్టీ లో చేరి జిల్లా అధ్యక్షునిగా భాద్యతలు నిర్వహించారు. 1987లో కాంగ్రెస్‌పార్టీలో చేరి, ఆపార్టీ జిల్లా అధ్యక్షునిగా నియమితులయ్యారు. 1989 అసెంబ్లీ ఎన్నికల్లో  కాశిరెడ్డిపై ఇరిగినేని  గెలిచారు. ఆ తర్వాత 1994 ఎన్నికల్లో ఇరిగినేనిపై కాశిరెడ్డి విజయం సాధించారు. తరువాత 1999, 2004 ఎన్నికల్లో రెండు దఫాలు వరుసగా ఇరిగినేని ఎమ్మెల్యేగా గెలుపొందారు.

ఇరిగినేని తిరుపతి నాయుడు అనారోగ్యంతో ఫిబ్రవరి 12 2017 ఆదివారం తెల్లవారుజామున నెల్లూరులోని స్వగృహంలో కన్నుమూశారు.

## మూలాలు

## ఇతర లింకులు

వర్గం:1937 జననాలు
వర్గం:2017 మరణాలు
వర్గం:పార్టీలు ఫిరాయించిన రాజకీయ నాయకులు
వర్గం:ప్రకాశం జిల్లా రాజకీయ నాయకులు
వర్గం:ప్రకాశం జిల్లా నుండి ఎన్నికైన శాసన సభ్యులు
జరీనా వహాబ్

**జరీనా వహాబ్** ఒక భారతీయ నటి. ఈమె 1970వ దశకంలో పలు సినిమాలలో ప్రధాన పాత్రలు ధరించింది. ఈమె హిందీ, తెలుగు, కన్నడ, తమిళ, మలయాళ భాషల చలనచిత్రాలలో నటించింది.

## ప్రారంభ జీవితం
జరీనా వహాబ్ విశాఖపట్టణంలోని ఒక ముస్లిం కుటుంబంలో జన్మించింది. ఈమెకు మాతృభాష తెలుగు తో పాటు ఉర్దూ, హిందీ,  ఇంగ్లీషు భాషలలో ప్రావీణ్యం ఉంది. ఈమె పూణేలోని ఫిల్మ్ అండ్ టెలివిజన్ ఇన్‌స్టిట్యూట్ ఆఫ్ ఇండియా(FTII)లో శిక్షణ పొందింది. ఈమెకు ముగ్గురు సోదరీమణులు ఒక సోదరుడు ఉన్నారు.

## వృత్తి
ఈమె సినిమాలకు పనికిరాదని సినిమా నిర్మాత రాజ్ కపూర్ తిరస్కరించగా ఈమె పట్టుదలతో తన ఆహార్యంపై దృష్టిపెట్టి మెరుగులు దిద్దుకుని సినిమా పార్టీలకు, కార్యక్రమాలకు హాజరయ్యింది. దానితో ఈమె పలువురి దృష్టిలో పడి సినిమా అవకాశాలు దక్కించుకుంది. ఈమె సాధారణంగా మధ్యతరగతి పాత్రలలో నటించేది. ఈమె 1976లో విడుదలైన "చిత్ చోర్" సినిమాలో నటించింది. ఇదే కాకుండా అమోల్ పాలేకర్ నటించిన "అగర్", రాజ్ బబ్బర్‌తో "జజ్‌బాత్", అరుణ్ గోవిల్‌తో "సావన్ కో ఆనే దో" విక్రంతో "రయీస్ జాదా" మొదలైన సినిమాలలో నటించింది. 1977లో విడుదలైన "ఘరండా" చిత్రంలో నటనకు ఈమె ఫిలింఫేర్ ఉత్తమ నటి పురస్కారానికి నామినేట్ అయ్యింది.  ఈమె హిందీ సినిమాలలోనే కాక మళయాల, తెలుగు, తమిళ, కన్నడ చిత్రాలలో కూడా నటించింది.
ఈమె మళయాల చిత్రం క్యాలెండర్ (2009)తో నటిగా పునః ప్రవేశం చేసింది. "మై నేమ్ ఈజ్ ఖాన్" చిత్రంలో షారూఖ్ ఖాన్ తల్లి పాత్రలో దర్శనమిచ్చింది.

జరీనా వహాబ్ ప్రస్తుతం హిందీ టెలివిజన్ సీరియళ్లలో వయసు మళ్లిన పాత్రలలో నటిస్తున్నది.

## వ్యక్తిగత జీవితం
జరీనా సినీనటుడు ఆదిత్య పంచోలిని "కళంక్ కా టీకా" అనే సినిమా సెట్లో కలుసుకుంది. పంచోలి ఈమె కన్నా 6 సంవత్సరాలు పిన్నవయస్కుడు. 1986లో వీరిద్దరూ వివాహం చేసుకున్నారు. వీరికి సన అనే కూతురు, సురజ్ అనే కొడుకు కలిగారు. వీరి సంతానం ఇరువురూ నటీనటులే.

## నట జీవితం

### టెలివిజన్ సిరీస్

### వెబ్ సిరీస్

### టెలివిజన్
ఈమె అనేక టెలివిజన్ సీరియళ్లలో నటించింది. వాటిలో "క్యోంకి సాస్ భీ కభీ బహూ థీ", "మధుబాల ఏక్ ఇష్క్ ఏక్ జునూన్", "ఏక్ కిరణ్ రోష్నీ కీ","ఎఫ్.ఐ.ఆర్.", "మేరీ ఆవాజ్ హీ పెహచాన్ హై" మొదలైన ప్రజాబాహుళ్యమైన సీరియళ్లు ఉన్నాయి.

## అవార్డులు, నామినేషన్లు
* 2011 "మై నేమ్‌ ఈజ్ ఖాన్" చిత్రంలోని పాత్రకు గ్లోబల్ ఇండియన్ ఫిలిం అండ్ టెలివిజన్ వారి ఉత్తమ సహాయ పాత్ర పురస్కారం.
* 2011 "రక్త చరిత్ర" స్క్రీన్ అవార్డుకు ఉత్తమ సహాయనటి కేటగరీలో నామినేషన్
* 2011 "మై నేమ్‌ ఈజ్ ఖాన్", "రక్త చరిత్ర" సినిమాలలోని నటనకు స్టార్ డస్ట్ అవార్డుకు ఉత్తమ సహాయనటి కేటగరీలో నామినేషన్
* 1977 "ఘరోండ" చిత్రంలో నటనకు ఫిలింఫేర్ అవార్డుకు ఉత్తమ నటి కేటగరీలో నామినేషన్

## మూలాలు

## బయటి లింకులు
*

వర్గం:భారతీయ టెలివిజన్ నటీమణులు
వర్గం:భారతీయ ముస్లింలు
వర్గం:భారతీయ నటీమణులు
వర్గం:తెలుగువారు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
వర్గం:1959 జననాలు
ఎ.పి. జితేందర్ రెడ్డి

**జితేందర్ రెడ్డి** తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు. 1999లో 13వ లోక్‌సభకు భారతీయ జనతా పార్టీ తరపున, 2014లో 16వ లోక్‌సభకు తెలంగాణ రాష్ట్ర సమితి తరపున మహబూబ్ నగర్ లోక్‌సభ నియోజకవర్గం నుండి ప్రాతినిధ్యం పార్లమెంటు సభ్యుడిగా వహించాడు.

## జననం
జితేందర్ రెడ్డి 1954, జూన్ 26న రామచంద్రారెడ్డి, ఈశ్వరమ్మ దంపతులకు తెలంగాణ రాష్ట్రంలోని నాగర్ కర్నూల్ జిల్లా, మానవపాడ్ మండలం, పెద్ద ఆముద్యాలపాడు గ్రామంలో జన్మించాడు.

## విద్యాభ్యాసం
హైదరాబాదు లోని ఉస్మానియా విశ్వవిద్యాలయంలో బి.కాం చదివాడు.

## వివాహం
1981, డిసెంబరు 19న రాజేశ్వరి రెడ్డితో వివాహం జరిగింది. వీరికి ముగ్గురు పిల్లలు.

## రాజకీయ జీవితం
* వ్యాపార రంగంలో విజయం సాధించిన జితేందర్ రెడ్డి 1999లో రాజకీయాల్లోకి ప్రవేశించి 13వ లోక్‌సభకు ఎన్నికయ్యాడు
* 1999-2000 మధ్యకాలంలో 
* 2010లో తెలంగాణ రాష్ట్ర సమితి పొలిట్ బ్యూరో సభ్యులు నియమించబడ్డాడు
* 2014, మేలో 16 వ లోక్‌సభకు ఎన్నికయ్యాడు
* 2014, జూన్ 13 నుండి సభా కార్యక్రమాల సలహా సంఘం సభ్యులుగా ఉన్నాడు
* 2014, సెప్టెంబరు 15న పార్లమెంట్ హౌస్ కాంప్లెక్స్ లో ఫుడ్ మేనేజ్మెంట్ జాయింట్ కమిటీ చైర పర్సన్ నియమించబడ్డాడు
* పార్లమెంట్ లోకల్ ఏరియా డెవెలప్మెంట్ పథకాల కమిటీ సభ్యులుగా ఉన్నాడు
* 2014, సెప్టెంబరు 19 నుండి స్టాండింగ్ రక్షణ కమిటీ సభ్యులుగా నియమించబడ్డాడు
* సివిల్ ఏవియేషన్ మంత్రిత్వ శాఖ సంప్రదింపుల కమిటీ సభ్యులుగా ఉన్నాడు
* 2015, జనవరి 29 నుండి జనరల్ పర్పసెస్ కమిటీ సభ్యులుగా ఉన్నాడు
* 2016, జూన్ 2 రక్షణ స్టాండింగ్ కమిటీ సబ్ కమిటీ సభ్యులుగా నియమించబడ్డాడు
*తెలంగాణ రాష్ట్ర బీజేపీ పార్టీ ఎస్సీ అసెంబ్లీ నియోజకవర్గాల సమన్వయ కమిటీ చైర్మన్‌గా 2022 జనవరిలో నియమితుడయ్యాడు.

## ఇతర వివరాలు
* 1976-1995 మధ్యకాలంలో మస్కట్ (ఒమన్) లోని షాపూర్జీ పల్లోంజికన్స్ట్రక్షన్ కంపెనీలో అడ్మినిస్ట్రేటివ్ మేనేజర్ గా పనిచేశాడు
* మస్కట్ (ఒమన్) లోని నేషనల్ ట్రేడింగ్ కంపెనీలో భాగస్వామిగా ఉన్నాడు
* గత 22 సంవత్సరాలుగా నాన్-రెసిడెంట్ ఇండియన్ గా ఉన్నాడు. 
* 1999 వరకు ఎన్నారైగా ఉండి, 1999 లో ఎన్నారై ఎంపీగా ఎన్నికయ్యాడు

## మూలాలు

## ఇతర లంకెలు
# సాక్షి వెబ్ సైట్ లో జితేందర్ రెడ్డి
# వన్ ఇండియా వెబ్ సైట్ లో జితేందర్ రెడ్డి

వర్గం:జీవిస్తున్న ప్రజలు
వర్గం:1954 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:నాగర్‌కర్నూల్ జిల్లా రాజకీయ నాయకులు
వర్గం:మహబూబ్ నగర్ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:మహబూబ్ నగర్ జిల్లా నుండి ఎన్నికైన లోక్‌సభ సభ్యులు
వర్గం:తెలంగాణ రాష్ట్రానికి చెందిన భారతీయ జనతా పార్టీ రాజకీయ నాయకులు
పోరిక బలరాం నాయక్

**పోరిక బలరాం నాయక్** తెలంగాణ రాష్ట్రానికి చెందిన రాజకీయ నాయకుడు, 15,18వ పార్లమెంటు సభ్యుడు. భారత జాతీయ కాంగ్రెస్ తరపున మహబూబాబాద్ లోక్‌సభ నియోజకవర్గం నుండి ప్రాతినిధ్యం వహిస్తున్నాడు.

## జననం - విద్యాభ్యాసం
బలరాం నాయక్ 1964, జూన్ 6న లక్ష్మణ్ నాయక్, లక్ష్మి (గ్రామీణ బంజారా కుటుంబం) దంపతులకు తెలంగాణ రాష్ట్రం, ములుగు జిల్లా, ములుగు మండలం లోని మదనపల్లి లో జన్మించాడు. హైదరాబాద్ లోని ఆంధ్రా విశ్వవిద్యాలయం నుండి బి.ఏ. చేశాడు.

## వివాహం
1986, జూలై 17న తిరుపతమ్మతో వివాహం జరిగింది. వీరికి ఇద్దరు కుమారులు.

## వృత్తి జీవితం
బలరాం నాయక్ 2009 లో రాజకీయాల్లోకి ప్రవేశించే ముందు, పోలీసు కానిస్టేబుల్ గా పనిచేశాడు. అటుతడువాత రియల్ ఎస్టేట్ వ్యాపారంలోకి ప్రవేశించాడు.

## రాజకీయ జీవితం
2009లో ఉమ్మడి ఆంధ్రప్రదేశ్ రాష్ట్రంలో మహబూబాబాద్ లోక్‌సభ నియోజకవర్గం నుండి 15వ లోక్‌సభకు పోటిచేసి భారత కమ్యూనిస్టు పార్టీ అభ్యర్థి కుంజా శ్రీనివాసరావుపై 68.957 ఓట్ల మెజారిటీతో గెలుపొందాడు. లేబర్ కమిటీ సభ్యులుగా ఉన్నాడు. 2012 అక్టోబరులో మన్మోహన్ సింగ్ మంత్రివర్గంలో విదేశాంగ మంత్రిగా నియమించడ్డాడు.

2024లో మహబూబాబాద్ (ఎస్టీ) లోక్ సభ నియోజక వర్గం నుండి 18 వ లోక్ సభకు పోటి చేసిన కాంగ్రెస్ అభ్యర్థి పోరిక బలరాం నాయక్  బీఆర్ఎస్ పార్టీ అభ్యర్థి అయిన మాలోత్ కవిత పై 344,214  ఓట్ల మెజారిటితో  గెలుపొందాడు.

## సామాజిక, సాంస్కృతిక కార్యక్రమాలు
ఆంధ్రప్రదేశ్ రాష్ట్రంలో గిరిజన వ్యక్తుల సంక్షేమ అభ్యున్నతికి కృషి చేశాడు. వృద్ధులకు, జబ్బుపడిన వ్యక్తులకు ఆశ్రయం అందించడానికి వృద్ధాశ్రమ ఏర్పాటు వంటి సామాజిక కార్యక్రమాలలో పాల్గొన్నాడు.

## మూలాలు

వర్గం:1964 జననాలు
వర్గం:జీవిస్తున్న ప్రజలు
వర్గం:ములుగు జిల్లా రాజకీయ నాయకులు
వర్గం:మహబూబాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:మహబూబాబాదు జిల్లా (సంయుక్త ఆంధ్రప్రదేశ్) కు చెందిన కేంద్ర మంత్రులు
వర్గం:ములుగు జిల్లా వ్యక్తులు
వర్గం:భారత జాతీయ కాంగ్రెస్ నాయకులు
వర్గం:18వ లోక్‌సభ సభ్యులు